laion/Wikipedia-Exotic huggingface dataset:
רכס דאגלס (אנטארקטיקה)

רכס דאגלס (באנגלית: Douglas Range) הוא רכס הרים צוקי, בצידו המזרחי של האי אלכסנדר, בטריטוריה האנטארקטית הבריטית, שבאנטארקטיקה. אורכו של הרכס 120 קילומטרים בכיוון צפון-מערב - דרום-מזרח, בין הר ניקולאס להר אדרד. הרכס צופה על חלקו הצפוני של מפרץ ג'ורג' השישי. הר ניקולאס נצפה ממרחק לראשונה בשנת 1909, על ידי המשלחת הצרפתית לאנטארקטיקה בפיקודו של ז'אן-באטיסט שארקו. מלוא הרכס נצפה לראשונה על ידי לינקולן אלזוורת' במהלך טיסתו הטרנס-אנטארקטית ב-23 בנובמבר 1935. חלקו המזרחי התלול של הרכס מופה לראשונה בהתבסס על תצלומי אוויר שצולמו בטיסה זו על ידי ו. ל. ג'י. ג'וארג (W.L.G. Joerg). חלק זה של הרכס נסקר על ידי המשלחת הבריטית אל ארץ גרהאם בשנת 1936, ונסקר בשנית על ידי סקר שטחי חסות איי פוקלנד בין השנים 1948–1950. הרכס מופה כולה בהתבסס על תצלומי האוויר שצולמו על ידי משלחת החקר האנטארקטית רון, בין השנים 1947–1948, ועל ידי סקר שטחי חסות איי פוקלנד בשנת 1960. שמו של הרכס ניתן לו על ידי אנשי המשלחת הבריטית אל ארץ גרהאם. הרכס נקרא על שמו של תת - אדמירל סר פרסי דאגלס (Percy Douglas), שהיה יושב ראש הוועדה המייעצת של המשלחת הבריטית, והידרוגרף של הצי המלכותי. • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60.̊, P 206 • William Robertson Latady, REPORT ON THE AERIAL PHOTOGRAPHY OF THE RONNE ANTARCTIC RESEARCH EXPEDITION, P 216 • V. Noel, M. Pitts, Gravity wave events from mesoscale simulations, compared to polar stratospheric clouds observed from spaceborne lidar over the Antarctic Peninsula, Journal of Geophysical Research: Atmospheres, American Geophysical Union, 2012, 117 (D11), pp.20. ff10.1029/2011JD017318ff. ffhal01083648f • S. R. A. KELLY, P. A. DOUBLEDAY, C. H. C. BRUNTON, J. M. DICKINS, G. D. SEVASTOPULO & P. D. TAYLOR, First Carboniferous and ?Permian marine macrofaunas from Antarctica and their tectonic implications, Journal of the Geological Society, London, Vol. 158, 2001, pp. 219–232. רכס דאגלס באתר הסקר הגאולוגי של ארצות הברית רכס דאגלס באתר הגאזט האנטארקטי של ממשלת אוסטרליה רכס דאגלס באתר הגאזט האנטארקטי המשווה SCAR של ממשלת אוסטרליה תחזית מזג אוויר עדכנית, עבור הרי רכס דאגלס, לפי גבהים מפת אזור הרי דאגלס רכס דאגלס והמרחקים ממנו לאתרים בסביבתו באתר peakery מידע גאוגרפי והיסטורי על רכס דאגלס מידע גאוגרפי על הר ניקולאס מידע גאוגרפי על הר ספיבי מידע גאוגרפי על הר האקל מידע גאוגרפי על הר סטיבנסון מידע גאוגרפי על הר אגברט מידע גאוגרפי על הר אתלוולף מידע גאוגרפי על הר אתלרד מידע גאוגרפי על הר אתלסטאן מידע גאוגרפי על פסגת לאמינה מידע גאוגרפי על הר קאלה מידע גאוגרפי על הר אדארד ראו ב"לקריאה נוספת" את ה-REPORT ON THE AERIAL PHOTOGRAPHY OF THE RONNE ANTARCTIC RESEARCH EXPEDITION
רכס דאגלס

האם התכוונתם ל... אנטארקטיקה רכס דאגלס (אנטארקטיקה) – רכס באי אלכסנדר שבאנטארקטיקה ניו זילנד רכס דאגלס (ניו זילנד, נלסון) – רכס במחוז נלסון באי הדרומי שבניו זילנד רכס דאגלס (ניו זילנד, החוף המערבי) – רכס במחוז החוף המערבי באי הדרומי שבניו זילנד אוסטרליה רכס דאגלס (אוסטרליה) – רכס במדינת ניו סאות' ויילס שבאנטארקטיקה קנדה רכסי דאגלס – רכס ברכסים הפסיפיים, בפרובינציית קולומביה הבריטית שבקנדה
קימוליכתיס

קימוליכתיס (שם מדעי: Cimolichthys; מילולית: "דג קירטון") הוא סוג נכחד של דג גרם מקרין סנפיר, שחי במהלך סוף הקרטיקון לפני 83.5–70.6 מיליון שנה מזמננו. דג זה הוגדר לראשונה בשנת 1857 בידי החוקר ג'וזף ליידי והוא משויך כיום לסדרה דגי-לטאים. המאובנים שלו התגלו באמריקה הצפונית (בארצות הברית וקנדה) ובאירופה, באנגליה והולנד. התגלו מינים רבים של הדג, חלקם נקראו בידי ליידי וחלקם בידי אדוארד דרינקר קופ. דג זה הגיע לאורך 1.5–2 מטרים בממוצע והוא נחשב לקרובם של הלטנוניים המודרניים, אם כי במבנה גופו דמה יותר לזאב נהרות מודרני או לברקודה. הוא היה מצופה בקשקשים עבים דמויי לוחיות, בעיקר סביב צידי הגוף והבטן. הסנפירים של הדג היו קצרים, עם סנפיר גבי נמוך בקרבת הזנב, והזנב היה ארוך ושרירי. דג זה היה מותאם למארב לטרף בצמחייה. הלסתות היו ארוכות ומחודדות ובלסת התחתונה היו שורות צפופות של שיניים חדות. המבנה עזר לדג זה להאיץ ולהרוג טרף מיד. בדיקה של תכולת הקיבה העלתה שאריות של דגים ודיונונים שלא עוכלו. ממצא אחד כלל פרט שבבטנו פרט תוסוטאותיס (או אנצ'וטאותיס), אשר ייתכן שגרם למותו של הדג מחנק. אנכודוס - דג-לטאי בן אותה תקופה בעל ניבים גדולות. מדיה וקבצים בנושא קימוליכתיס בוויקישיתוף קימוליכתיס, באתר האנציקלופדיה של החיים (באנגלית) קימוליכתיס, באתר GBIF (באנגלית)
הדיוויזיה ה-32 (האימפריה הגרמנית)

הדיוויזיה ה-32 (הסקסונית ה-3) (בגרמנית: 32. Division ‏(3. Königlich Sächsische)) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-1 באפריל 1887, וחייליה גויסו מממלכת סקסוניה, ובפרט מאזור באוצן. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-12 (הסקסוני ה-1) בפיקוד קרל לודוויג ד'אלזה, אשר היה חלק מהארמייה השלישית בפיקוד מקס פון האוזן. הדיוויזיה נטלה חלק במערכה על הגבולות, לרבות קרב שרלרואה, וכן השתתפה בקרב על המארן. בשנת 1916 היא לחמה בקרב ורדן ובהקרב על הסום, ובשנת 1917 היא לחמה בקרב השני על האן וקרב פשנדל. בשנת 1918 השתתפה הדיוויזיה במתקפת האביב, ולאחר מכן לחמה הדיוויזיה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 בספטמבר 1919 פורקה הדיוויזיה. גנרל-לוטננט ברנהרד פון הולבן (נולד בשם נורמן) (1 באפריל 1887–30 בינואר 1889) גנרל-לוטננט אוטו פון שווינגל (1 בפברואר 1889–27 בנובמבר 1890) גנרל-לוטננט אויגן פון קירכבך (28 בנובמבר 1890–18 באפריל 1896) גנרל-לוטננט ארווין פון מינכוויץ (19 באפריל 1896–26 במאי 1897) גנרל-לוטננט מקס פון האוזן (27 במאי 1897–28 במרץ 1900) גנרל-לוטננט פאול הינגסט (29 במרץ 1900–16 באפריל 1903) גנרל-לוטננט גאורג פון שטיגליץ (17 באפריל 1903–21 באפריל 1904) גנרל-לוטננט הנס פון קירכבך (22 באפריל 1904–20 בנובמבר 1907) גנרל-לוטננט הרמן פון שוויניץ (21 בנובמבר 1907–12 באוקטובר 1910) גנרל-לוטננט אלכסנדר פון לאריש (13 באוקטובר 1910–24 במרץ 1913) גנרל-לוטננט הורסט אדלר פון דר פלאניץ (25 במרץ 1913–18 באפריל 1916) גנרל-מיור רודולף האמר (19 באפריל 1916–4 במאי 1916) גנרל-מיור גוסטב פון דר דקן (5 במאי 1916–22 ביולי 1918) גנרל-מיור מקסימיליאן פון של (23 ביולי 1918–30 בינואר 1919) גנרל-מיור מרטין פון אולדרסאוזן (1 בפברואר 1919–10 בספטמבר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
פרודינוצרס

פרודינוצרס (שם מדעי: Prodinoceras; מילולית: "לפני קרניים נוראיות") הוא סוג של יונק נכחד בן סדרת הדינוצרטים דמויי-הקרנפים שחיו במהלך הפלאוגן. סוג זה היה הקדום מכל בני קבוצתו והוא התקיים בסוף הפלאוקן במונגוליה. הוא הוגדר ב-1929, אך הוא קיבל שמות נרדפים רבים. הפרודינוצרס היה יונק מוזר שהיה חסר את הקרניים הגדולות שעל ראשי קרוביו למשפחה, אם כי הכיל את הניבים המאיימים שלהם, אשר הזכירו ניבי שנחרבים, ולמרות מראם הותאמו לאכילת צמחים בלבד וכנראה שימשו ללחימה או להתגוננות. הוא הגיע לגובה מטר, לאורך 2.3 מטרים ולמשקל של 400 קילוגרם. הוא היה בעל מבנה גוף קל יחסית, הדומה ליונקים קדומים מאותה תקופה כמו הפנטולמבדה (אך היה כבד ומגושם בהרבה). במראהו הוא דמה ביותר לפרובתיופיס (Probathyopsis) מאמריקה הצפונית. ייתכן שהיה בעל דו-צורתיות זוויגית בהסתמך על מבנה שלדיו. כמו מינים רבים מהפלאוקן הוא נכחד עם תחילת האאוקן היבשה יותר. מדיה וקבצים בנושא פרודינוצרס בוויקישיתוף פרודינוצרס, באתר האנציקלופדיה של החיים (באנגלית) פרודינוצרס, באתר GBIF (באנגלית) ערך זה הוא קצרמר בנושא בעלי חיים פרה-היסטוריים. אתם מוזמנים לתרום לוויקיפדיה ולהרחיב אותו.
למלך אין בית

למלך אין בית הוא מותחן מאת הסופר וחוקר היהדות חגי דגן, שיצא לאור בשנת 2005 בהוצאת חרגול. עלילת הספר דומה בסגנונה לז'אנר שאליו שייך הרומן "צופן דה וינצ'י". גיבור הספר הוא עילם קריגר, בן קיבוץ, מלח הארץ, סוכן של גוף מיוחד הפועל תחת המשרד לביטחון פנים, שמטרתו לחשוף פעילות חתרנית באקדמיה. במהלך עבודתו הוא מתוודע לקיומו של זרם חשאי ובלתי ידוע עד כה ביהדות, בשם הזרם השאולי. אנשי הזרם השאולי טוענים כי הם צאצאיו וממשיכיו של שאול המלך, מקשר זוגי חשאי שהיה לו עם עטרה העמלקית. צאצאי הזרם השאולי חיים על פני השטח כיהודים לכל דבר, אולם למעשה הם צאצאי עמלק, המאמינים באמונות פגניות שונות, שלאורך ההיסטוריה נסתרו בחיק היהדות. לפי הספר, צאצאי הזרם השאולי שמרו במהלך כל שנות חייו של העם היהודי על סוד מוצאם, והם נחושים לנקום את נקמתם בנציגי המונותאיזם הטהור - שהם בני העם היהודי, צאצאי דוד המלך. את נקמתם הם מקיימים במהלך הדורות, תוך שהם מזנבים אחר זרמי שוליים ביהדות. לפי הספר, בין נאמני הזרם השאולי היו, בין השאר, שבתי צבי, יעקב פרנק, ומשיחיים אחרים, שעודדו רבים מהעם היהודי לנהות אחריהם ובסופו של דבר להמיר את דתם. למרות נסיונותיהם הבלתי נלאים, צאצאי הזרם השאולי אינם מצליחים במאמציהם להכרית מבפנים את זרע בית דוד. במהלך הסיפור מתגלה מסמך שנשלח לרשויות הנאציות, שבו נציגי הזרם טוענים שהם כלל אינם צאצאי שבט יהודה כמו "היהודים" אלא צאצאי שבט בנימין, ולכן אין לראות בהם יהודים. הסופר מתבסס כאן על פרשה אמיתית, שבה ניסו הקראים להציל את עצמם מהשמדה, בתקופת השואה, על ידי שימוש בטיעונים דומים. אחד מגורמי ההפתעה המרתקים, לקראת סוף הספר, הוא כאשר גיבור הספר, עילם, מגלה כי הוא עצמו צאצא של הזרם השאולי. עובדה זאת שופכת אור, בעיניו ובעיני הקורא, על אירועים וחוויות שונות ממהלך חייו. אף על פי שעלילת הספר היא דמיונית, נעשה בו שימוש באירועים היסטוריים אמיתיים. התבדלות הקראים במזרח אירופה, במלחמת העולם השנייה ראובן מירן, אין לאדם אפשרות לחמוק מן ההיסטוריה, באתר הארץ, 27 בנובמבר 2005 אריאנה מלמד, פחד ותיעוב בישראל, באתר ynet, 19 בנובמבר 2005 אלי אשד‏, צופן שאול המלך : על "למלך אין בית " מאת חגי דגן, באתר "המולטי יקום של אלי אשד", 25 בנובמבר 2005 למלך אין בית, באתר OCLC (באנגלית)
לאס קטשופ

לאס קטשופ (בספרדית: Las Ketchup) היא להקת בנות ספרדית. ארבע חברות ההרכב הן האחיות לוסיה, לולה, פילאר ורוסיו מוניוס. הלהקה הוקמה על ידי המפיק מנואל "קקו" רויס. ההרכב ידוע בלהיטו היחיד "The Ketchup Song (Aserejé)‎" שמכר מעל לשבעה מיליון עותקים ברחבי העולם. מאלבום הבכורה של ההרכב נמכרו למעלה משני מיליון עותקים. משנת 2006 לא הוציא ההרכב סינגלים חדשים, אך הוא פעיל בהופעות בספרד ומחוצה לה. ההרכב ייצג את ספרד באירוויזיון 2006 שנערך באתונה בירת יוון. בראשיתו כלל ההרכב שלוש אחיות לבית מוניוס. בשנת 2002 הוציא ההרכב את השיר "The Ketchup Song". השיר הגיע למקום הראשון במצעדי מכירות הסינגלים בספרד, פורטוגל, ארגנטינה, קולומביה, מקסיקו, איטליה, יפן, הולנד, גרמניה, אוסטריה, אוסטרליה, הממלכה המאוחדת, ישראל, הודו ומדינות נוספות. בארצות הברית, לעומת זאת, לא הצליח השיר להיכנס לארבעים הגדולים במצעד בילבורד הוט 100. הסינגל השני שהוציאו לא שיחזר את הצלחת קודמו. ההרכב לקח הפסקה ארוכה במטרה לכתוב שירים לאלבום חדש. בתקופה זו ילדה פילאר ילד. בשנת 2006 הצטרפה לחברות ההרכב האחות רוסיו, ובכך מנה ההרכב ארבע אחיות. בשנה זו ייצגו את ספרד באירוויזיון 2006. השיר "Un Blodymary" הגיע לגמר אוטומטית כיוון שספרד היא מהמדינות שמגיעות ישירות לגמר. בגמר הגיעו לאס קטשופ למקום ה-21 בלבד. האלבום השני של ההרכב יצא בשנה זו ונקרא כשם השיר ששרו באירוויזיון. האלבום לא זכה להצלחה לה זכה אלבום הבכורה. מדיה וקבצים בנושא לאס קטשופ בוויקישיתוף לאס קטשופ, ברשת החברתית פייסבוק לאס קטשופ, סרטונים בערוץ היוטיוב לאס קטשופ, במסד הנתונים הקולנועיים IMDb (באנגלית) לאס קטשופ, באתר אפל מיוזיק (באנגלית) לאס קטשופ, באתר ספוטיפיי לאס קטשופ, באתר Last.fm (באנגלית) לאס קטשופ, באתר AllMusic (באנגלית) לאס קטשופ, באתר MusicBrainz (באנגלית) לאס קטשופ, באתר דיזר לאס קטשופ, באתר Yandex.Music (ברוסית) לאס קטשופ, באתר Discogs (באנגלית) לאס קטשופ, באתר Songkick (באנגלית) לאס קטשופ, באתר Genius לאס קטשופ, באתר SecondHandSongs לאס קטשופ, באתר בילבורד (באנגלית) spain:las ketchup reflect on the eurovision experience, באתר Eurovoix‏, 13 ביולי 2017
WDSSPR

WDSSPR הוא ראשי תיבות באנגלית של Walt Disney Studios Sony Pictures Releasing, שמשמעותה חברת הפצת אולפני סוני וחברת וולט דיסני (ברוסית: Компания «Уолт Дисней Студиос Сони Пикчерс Релизинг»). זוהי חברה רוסית להפקה ולהפצת סרטי קולנוע, שנוסדה בשנת 2007. מהווה לחברת בת של חברת וולט דיסני - חבר המדינות, שנחשבת לחברת בת של חברת וולט דיסני הפועלת במזרח אירופה. החברה אומנם מפיצה ומשווקת סרטים בהפקת דיסני אך גם מפיצה ומשווקת סרטים רוסיים מקומיים ולפחות חמישה סרטים שהפיצה הפכו לשוברי קופות גדולים ברוסיה (סטלינגרד, ויי, הבוגאטיר האחרון, על הקרח, משיכה). החברה הוקמה על ידי Buena Vista International, Inc. (BVI) בשיתוף פעולה עם Sony Pictures Releasing International לצורך הפצת סרטי סוני בשטחי ברית המועצות לשעבר. חברת Walt Disney Studios Motion Pictures International נחשבת לחברת הפצת סרטים שאחראית לשיווק והפצת סרטים שהפיקה אולפני וולט דיסני, פיקסאר וחברת סרטי טאצ'סטון. מאז 2011 Walt Disney Studios Motion Pictures International מפיצה סרטים של דרימוורקס ושל חברת Reliance BIG Entertainment. החל משנת 2012 החברה גם מפיצה את כל הסרטים שהפיקו אולפני מארוול. חברת Sony Pictures Releasing International (SPRI) מהווה לחברת בת של Sony Pictures Entertainment (SPE), שעוסקת בהפצה ושיווק סרטים של Columbia Pictures, TriStar, Screen Gems, CBS Films, Sony Pictures Animation ושל Aardman Animations ב-130 מדינות. בנוסף, החברה מפיצה ומשווקת ברוסיה סרטים שהופקו על ידי Monumental Pictures. אתר האינטרנט הרשמי של WDSSPR (ברוסית) WDSSPR, במסד הנתונים הקולנועיים IMDb (באנגלית) ערך זה הוא קצרמר בנושא רוסיה ובנושא חברות. אתם מוזמנים לתרום לוויקיפדיה ולהרחיב אותו.
אליאס אשמול

אליאס אשמול (באנגלית: Elias Ashmole‏; 1617–1692) היה עורך דין, כימאי, אנטיקווריאט (חוקר וחובב חפצים עתיקים), אח בלשכת הבונים החופשיים, וחבר החברה המלכותית. נולד בליצ'פילד (אנ') בסטפורדשייר שבאנגליה. בגיל 25 פרש מעבודה ומאז הלך בעקבות הדברים שעניינו אותו. במהלך השנים 1645 ו-1646, שהיו מכריעות במלחמת האזרחים האנגלית, התפתחו במקביל הקריירות הפוליטית והצבאית של אשמול. במרץ 1646 הוא נעשה קפטן בצבא המלך והיה עד למפלתו של המלך צ'ארלס הראשון על ידי קרומוול. שלושה חודשים מאוחר יותר הוא עבר לסמולווד (אנ') וב־16 באוקטובר 1646 קודש אליאס אשמול לבנייה החופשית בוורינגטון (אנ'). הוא כתב ביומנו "היום נעשיתי בונה חופשי", ובכך היה הראשון שתיעד אי פעם את הצטרפותו למסדר הבונים החופשים. הוא הראשון שהשתמש במושג "בונים מקובלים" במסגרת הסודית של פגישה מסונית יכול היה לפגוש עמיתים אינטלקטואלים, שאיתם שוחח על האספקטים האזוטרים וההרמטיים אותם למד, אשר היו עדיין במצב ניסיוני התחלתי בעולם המדע. עד לשנת 1648 כבר הרחיב את לימוד האסטרולוגיה והאנטומיה שלו לבוטניקה ואלכימיה. נושא אחרון זה העסיקו רבות בהמשך והוא כתב מספר ספרים על האלכימיה, הראשון שבהם ב־1650. הוא הוקסם מלימוד אזוטריה והרמטיקה. תדיר התייעץ באורָקולים. אולם אשמול לא נתן להתלהבותו מהאלכימיה להאפיל על לימוד ההיסטוריה, ולעולם לא ראה עצמו כעוסק באלכימיה. הצטרף לחברה המלכותית ב־1682. בנטייתו היה מלוכני והתנגד לקרומוול. ההערכה היא כי ההצטרפות לבונים החופשים הייתה כנראה כסות להתארגנות מלוכנים בתאים מחתרתיים סודיים ולכן אין הרבה מידע כתוב על הנושא מאותה תקופה. אשמול אשר התעניין באסטרולוגיה, אלכימיה ובוטניקה, רכש את האוסף "חדר הפלאות" ב-1659, וצירף אותו לאוסף כתבי היד שלו, בנושאי אסטרולוגיה, היסטוריה ורפואה. בשנת 1675 תרם את כל אוספיו וספרייתו לאוניברסיטת אוקספורד, והתנה את תרומתו בהקמת בניין מתאים לאוסף. על בסיס תרומתו הוקם מוזיאון אשמוליאן, המוזיאון האוניברסיטאי הראשון, אשר נפתח לציבור ב-1683. מדיה וקבצים בנושא אליאס אשמול בוויקישיתוף אליאס אשמול- התכתבויות מוזיאון אשמוליאן כתבי אליאס אשמול בפרויקט גוטנברג (באנגלית) אליאס אשמול, באתר "Find a Grave" (באנגלית) דני דורון, הבניה החופשית במבט אישי, תל אביב: איתי בחור, 1994 יאשה ברזינר, קידושי אליאס אשמול ושאלות נוספות, 2005
הדיוויזיה ה-28 (האימפריה הגרמנית)

הדיוויזיה ה-28 (בגרמנית: 28. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-1 ביולי 1871, על בסיס דיוויזיית הדוכסות הגדולה של באדן, שלחמה במלחמת צרפת–פרוסיה, יחד עם הדיוויזיה ה-29, וחייליה גויסו מהדוכסות הגדולה של באדן, ובפרט מאזור קרלסרוהה. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-14 בפיקוד ארנסט פון הוינינגן, אשר היה חלק מהארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בסוף ספטמבר הועברה הדיוויזיה תחת פיקוד הארמייה השישית באזור אראס, ולחמה בקרב אראס (1914). לאחר מכן הועברה הדיוויזיה לשמפאן, שם נטלה חלק בקרב שמפאן השני בשנת 1915, ובשנת 1916 היא השתתפה לתקופה קצרה בקרב על הסום. בשנת 1917 היא לחמה בקרב קמברה, ובשנת 1918 השתתפה הדיוויזיה במתקפת האביב, ולאחר מכן לחמה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-30 בספטמבר 1919 פורקה הדיוויזיה. גנרל-לוטננט גוסטב פון פריצלביץ (3 ביוני 1871–29 בנובמבר 1875) גנרל-לוטננט קרל פון ויליזן (1 בדצמבר 1875–22 בנובמבר 1882) גנרל-לוטננט אוסקר פון מרשיידט-הילסם (23 בנובמבר 1882–14 במאי 1886) גנרל-לוטננט אלפרד פון קסלר (15 במאי 1886–23 במרץ 1890) גנרל-לוטננט אמיל ויינברגר (24 במרץ 1890–22 בפברואר 1892) גנרל-לוטננט וילהלם פון רסינג (23 בפברואר 1892–10 באוגוסט 1895) גנרל-לוטננט אוטו פון גרונה (11 באוגוסט 1895–28 בנובמבר 1898) גנרל-לוטננט וילהלם פון אורצן (29 בנובמבר 1898–19 במאי 1900) גנרל-מיור אמיל פון לסל (20 במאי 1900–8 ביולי 1900) גנרל-לוטננט פאול פון הינדנבורג (9 ביולי 1900–26 בינואר 1903) גנרל-לוטננט קורט פון פפויל (27 בינואר 1903–9 באפריל 1906) גנרל-לוטננט מקס פון פבק (10 באפריל 1906–26 בינואר 1910) גנרל-לוטננט גאורג פון קרוזיק (27 בינואר 1910–1 באפריל 1912) גנרל-לוטננט הנס גוסטב פון דר גולץ (2 באפריל 1912–28 בפברואר 1914) גנרל-לוטננט קורט פון קהלר (1 במרץ 1914–10 בינואר 1915) גנרל-מיור פרנץ פון טרוטה (נולד בשם פון טריידן) (11 בינואר 1915–7 ביולי 1916) גנרל-לוטננט הרמן היידבורן (8 ביולי 1916–19 באוגוסט 1916) גנרל-לוטננט פליקס לנגר (20 באוגוסט 1916–18 בפברואר 1918) גנרל-לוטננט הנס פון וולף (18 בפברואר 1918–28 בפברואר 1918) גנרל-מיור קורט פרינץ פון בוכאו (28 בפברואר 1918–29 במאי 1918) גנרל-מיור אוטו פון ארנים (30 במאי 1918–3 ביוני 1918) גנרל-מיור אמיל הל (4 ביוני 1918–7 בספטמבר 1918) גנרל-מיור רודולף פון דר אוסטן (8 בספטמבר 1918–25 במרץ 1919) גנרל-מיור אוטו פון דיימלינג (26 במרץ 1919–30 בספטמבר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
ראלי דקר 2019

ראלי דקר 2019 הוא המרוץ ה-41 של ראלי דקר, והפעם ה-11 ברציפות בו התקיים המרוץ בדרום-אמריקה. המרוץ החל ב-7 בינואר 2019 בלימה, בירת פרו והסתיים באותו המקום ב-17 בחודש. נאסר אל-עטיה ניצח את המרוץ בפעם השלישית עבורו ובפעם הראשונה שהוא מנצח עם טויוטה. טובי פרייס ניצח בקטגוריית האופנועים אף על פי שסבל משבר בפרק כף היד במהלך המרוץ. הצוות של קאמאז בו התחרו אדוארד ניקולייב, יבגני איקובלב וולדימיר ריבקוב זכה קטגוריית המשאיות בפעם השלישית ברציפות. מדיה וקבצים בנושא ראלי דקר 2019 בוויקישיתוף Nasser Al-Attiyah cruises to Toyota’s first Dakar win, SpeedCafe, 18 January 2019 Brave Price wins second Dakar title with stage victory, Speedcafe, 18 January 2019 Nikolaev and Kamaz win third Dakar in a row, Motorsport.com, 17 January 2019
הדיוויזיה ה-29 (האימפריה הגרמנית)

הדיוויזיה ה-29 (בגרמנית: 29. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה ב-1 ביולי 1871, על בסיס דיוויזיית הדוכסות הגדולה של באדן, שלחמה במלחמת צרפת–פרוסיה, יחד עם הדיוויזיה ה-28, וחייליה גויסו מהדוכסות הגדולה של באדן, ובפרט מאזור פרייבורג. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-14 בפיקוד ארנסט פון הוינינגן, אשר היה חלק מהארמייה השביעית בפיקוד יוזיאס פון הרינגן. הדיוויזיה נטלה חלק בקרב מילוז ולאחר מכן בקרב לורן. בסוף ספטמבר הועברה הדיוויזיה תחת פיקוד הארמייה השישית באזור אראס, ולחמה בקרב אראס (1914). לאחר מכן הועברה הדיוויזיה לשמפאן, שם נטלה חלק בקרב שמפאן השני בשנת 1915, ובשנת 1916 היא השתתפה לתקופה קצרה בקרב על הסום. בשנת 1917 היא לחמה בקרב השני על האן, ובשנת 1918 השתתפה הדיוויזיה במתקפת האביב, ולאחר מכן לחמה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-10 בדצמבר 1919 פורקה הדיוויזיה. גנרל-לוטננט אדולף פון גלימר (1 ביולי 1871–7 במרץ 1873) גנרל-לוטננט אמיל פון וויינה (8 במרץ 1873–14 באוגוסט 1876) גנרל-לוטננט קרל פון שפלר (15 באוגוסט 1876–9 בדצמבר 1881) גנרל-לוטננט רודולף פון ברקן (13 בדצמבר 1881–2 בנובמבר 1885) גנרל-לוטננט לודוויג פון פטרסדורף (3 בנובמבר 1885–18 בספטמבר 1888) גנרל-לוטננט אברהרד יוהנס פון מאנטיי (19 בספטמבר 1888–15 בפברואר 1892) גנרל-לוטננט אלברט פון שלייניץ (16 בפברואר 1892–10 באפריל 1893) גנרל-לוטננט פרידריך, נסיך באדן (11 באפריל 1893–26 בינואר 1897) גנרל-לוטננט ארנסט פון בילו (27 בינואר 1897–31 באוגוסט 1897) גנרל-לוטננט מוריץ פון ביסינג (1 בספטמבר 1897–17 במאי 1901) גנרל-לוטננט יוזף פון פאלואה (18 במאי 1901–3 באפריל 1907) גנרל-לוטננט אמיל פון שיקפוס אונד נוידורף (4 באפריל 1907–21 במרץ 1910) גנרל-לוטננט ברתולד פון דיימלינג (22 במרץ 1910–31 במרץ 1913) גנרל-לוטננט אוגוסט איזברט (1 באפריל 1913–3 באוגוסט 1916) גנרל-מיור הרמן פון דר היידה (4 באוגוסט 1916–6 באוגוסט 1918) גנרל-מיור ריכרד פון ברנדט (7 באוגוסט 1918–10 בדצמבר 1918) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה ה-29 בוויקישיתוף
סברינה: חברות לנצח

סברינה: חברות לנצח (באנגלית: Sabrina: Friends Forever) הוא סרט הנפשה טלוויזיוני אמריקאי מסוגת פנטזיה והרפתקאות, אשר מבוסס על סדרת ההנפשה "סברינה המכשפה הצעירה", סדרה המבוססת על דמותה של סברינה ספלמן מתוך הקומיקס "Sabrina the Teenage Witch". הסרט בוים על ידי סקוט המינג, נכתב על ידי פמלה פטלר וקרטר קרוקר, והופק על ידי DIC Entertainment כחלק מסדרת הסרטים "DIC Movie Toons", כאשר הסרט הוא השני בסדרה. הסרט שודר לראשונה בארצות הברית בערוץ ניקלודיאון ב-13 באוקטובר 2002. בישראל הסרט הופץ לראשונה בשנת 2014 בדיבוב לעברית. אורך הסרט הוא כ-74 דקות, ושפת המקור שלו היא אנגלית. בשנת 2003, שנה לאחר שידור הסרט במקור, החלה להיות משודרת הסדרה "עולמה הסודי של סברינה", אשר הופקה בעקבות הסרט ומשמשת כסדרת המשך לסדרה המקורית. הסרט מתרחש כשנה לאחר אירועי הסדרה "סברינה המכשפה הצעירה". לאחר שסברינה בת ה-13 קיבלה מאנצ'נטרה את שרביט הקסמים הראשון שלה, היא נרשמת לאקדמיה למכשפות כדי ללמוד את שלושת העקרונות של המכשפות - להשתמש בקסם בחוכמה, להיות נאמנים לחברים שלך, ולהיות נאמן לעצמך. תחילה, סברינה מרגישה נחותה מפני שהיא רק חצי מכשפה, אך עם הזמן היא פוגשת את ניקול, חצי מכשפה בדיוק כמוה, ובמהרה הן נהיות חברות. במהלך הסרט החברות עוברות הרפתקאות חדשות וקסומות. הסרט בדיבוב העברי בוים על ידי טליה ברקאי, והופק על ידי יעל אללוף ודן שצברג. בנוסף, בדיבוב האנגלי, קולין מרדוק, אליסטייר אבל וברנט מילר, דיבבו שחקני הוקי. "סברינה: חברות לנצח", במסד הנתונים הקולנועיים IMDb (באנגלית) "סברינה: חברות לנצח", במסד הנתונים הקולנועיים KinoPoisk (ברוסית) סברינה: חברות לנצח, במיזם "אישים" לתיעוד היצירה הישראלית Sabrina: Friends Forever, באתר MGM Movie Database
נוירואנדוקרינולוגיה

נוירואנדוקרינולוגיה (באנגלית: Neuroendocrinology) הוא תחום בביולוגיה וברפואה החוקר את יחסי הגומלין בין מערכת העצבים לבין המערכת האנדוקרינית. ציר ההיפותלמוס-בלוטת יותרת המוח-בלוטת יותרת הכליה (ציר HPA) ציר ההיפותלמוס-בלוטת יותרת המוח-בלוטת התריס (אנ') (ציר HPT) ציר ההיפותלמוס-בלוטת יותרת המוח-בלוטת המין (אנ') (ציר HPG) נוירוהיפויזה (אנ') מדיה וקבצים בנושא נוירואנדוקרינולוגיה בוויקישיתוף נוירואנדוקרינולוגיה, דף שער בספרייה הלאומית ערך זה הוא קצרמר בנושא רפואה. אתם מוזמנים לתרום לוויקיפדיה ולהרחיב אותו. הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
נמרוד שפרוני

נמרוד שפרוני הוא קצין צה"ל במילואים בדרגת תת-אלוף. שירת כטייס מסוקים וכמפקד בסיס פלמחים של חיל האוויר. גדל בקיבוץ יפתח. למד בבית הספר "עמק החולה" שבקיבוץ כפר בלום. שפרוני התגייס לצה"ל ב-1988 וסיים קורס טיס מס' 123 במגמת מסוקים. לאחר קורס אימון מתקדם על מסוקי MD 500 דיפנדר "להטוט" בטייסת 190 (אז נקראה "הטייסת הלהטוט") נשלח לארצות הברית, הוכשר כטייס AH-64 אפאצ'י ושירת בטייסת 113 ("הצרעה"). הוא שימש סגן מפקד טייסת 190, סגן מפקד טייסת 113 וסגן מפקד טייסת 193 ("מגיני המערב"), טייסת מסוקי יורוקופטר AS-565 פנתר, "עטלף". לאחר סיום לימודים בפו"ם מונה למפקד טייסת 160 ("המסק"ר הראשונה"), שהפעילה מסוקי AH-1 קוברה, "צפע". בתקופת פיקודו קלטה הטייסת את מסוקים וכוח אדם מטייסת 161 שנסגרה והיא השתתפה במלחמת לבנון השנייה. הוא שימש ראש ענף השתתפות במטה חיל האוויר. פיקד על טייסת 113 במהלך מבצע עופרת יצוקה. בשנים 2010–2012 שימש מפקד יחידת השליטה המרכזית של חיל האוויר (יש"מ קרב), במהלך כהונתו התרחשו התרסקות היסעור ברומניה, השרפה בכרמל ומתקפת הטרור בדרום ישראל, אירועים מרכזיים שלהם נדרשה היחידה לספק מענה. בתפקידו הבא שימש קצין פרויקט "מטה המנצח", ארגונו מחדש של מטה המבצעים בחיל האוויר. בדצמבר 2014 מונה למפקד בסיס פלמחים ושירת בתפקיד עד אוקטובר 2018. מדיה וקבצים בנושא נמרוד שפרוני בוויקישיתוף יעל פוקס, ‏אומר שלום, באתר חיל האוויר הישראלי, דצמבר 2018 יעל בר, ‏הלב הפועם של החיל: הצצה ליחידת השליטה, באתר חיל האוויר הישראלי, 31 באוקטובר 2012 יעל פוקס, ‏מפקד בסיס פלמחים: תא"ל יואב עמירם, באתר חיל האוויר הישראלי, אוקטובר 2018
A Man Without Love

A Man Without Love (בעברית: אדם ללא אהבה) הוא שיר, שייצג את בריטניה בתחרות האירוויזיון 1966, בביצוע הזמר קנת' מק'קלר. השיר הוא בלדה, בו משווה זמר בין אדם ללא אהבה לאדם שיש לו אהבה. הוא מסביר שללא אהבה הוא "רק חצי אדם, כלום", ואדם "עם אהבה זה הכל בחיים". בהופעתו בתחרות שנערכה בלוקסמבורג לבש מק'קלר קילט סקוטי מסורתי. השיר "A Man Without Love" הגיע למקום השלושים במצעד הסינגלים הבריטי במרץ 1966. השיר היה השמונה עשר והאחרון בסדר השירים שהושמעו בתחרות, אחרי השיר של אירלנד "Come Back to Stay" בביצוע דיקי רוק. בסיום ההצבעה קיבל השיר שמונה נקודות (חמש מאירלנד ושלוש מלוקסמבורג), ודורג במקום התשיעי מתוך 18. בשנה שלאחר מכן, 1967, ייצגה את בריטניה באירוויזיון הזמרת סנדי שו שזכתה בתחרות עם השיר "Puppet on a String". מידע על היצירה "A Man Without Love" באתר מיוזיק בריינז Roberts, David (2006). British Hit Singles & Albums (19th ed.). London: Guinness World Records Limited. p. 340. ISBN 1-904994-10-5.